text: ম্যারি জেন ব্লাইজ (, ; জন্ম ১১ জানুয়ারি ১৯৭১) হলেন একজন মার্কিন গায়িকা, গীতিকার, অভিনেত্রী ও মানবহিতৈষী। তিনি ১৯৯১ সালে আপটাউন রেকর্ডসের সাথে চুক্তিবদ্ধ হওয়ার মধ্য দিয়ে তার কর্মজীবন শুরু করেন। পরে তিনি ১৩টি স্টুডিও অ্যালবাম প্রকাশ করেন, তন্মধ্যে ৮টি বিশ্বব্যাপী বিক্রিতে মাল্টি-প্লাটিনাম খ্যাতি লাভ করেন। ব্লাইজ নয়টি গ্র্যামি পুরস্কার, চারটি আমেরিকান মিউজিক পুরস্কার, বারটি বিলবোর্ড মিউজিক পুরস্কার অর্জন করেন এবং তিনটি গোল্ডেন গ্লোব পুরস্কারের মনোনয়ন লাভ করেন, তন্মধ্যে দুটি হল মাডবাউন্ড (২০১৭) চলচ্চিত্রের জন্য সেরা পার্শ্ব অভিনেত্রী বিভাগে এবং এই চলচ্চিত্রের "মাইটি রিভার" গানের জন্য সেরা মৌলিক গান বিভাগে। এছাড়া তিনি এই চলচ্চিত্রের জন্য শ্রেষ্ঠ পার্শ্ব অভিনেত্রী ও শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করেন। তিনিই প্রথম ব্যক্তি হিসেবে একই বছর অভিনয় ও গান রচনা বিভাগে মনোনীত হন।
  
  প্রারম্ভিক জীবন
  ব্লাইজ ১৯৭১ সালের ১১ই জানুয়ারি নিউ ইয়র্ক সিটির দ্য ব্রংক্‌স বরায় জন্মগ্রহণ করেন। তার মাতা কোরা একজন সেবিকা ছিলেন এবং তার পিতা টমাস ব্লাইজ একজন জ্যাজ সঙ্গীতজ্ঞ ছিলেন। তিনি তার পিতামাতার তিন সন্তানের মধ্যে দ্বিতীয়। তার বড় বোন লাটনিয়া ব্লাইজ-ডাকস্টা ও ছোট ভাই ব্রুস মিলার। তার পিতা মদ্যপ ছিলেন এবং ভিয়েতনাম যুদ্ধ থেকে ফিরে এসে তিনি যুদ্ধ-উত্তর মানসিক যন্ত্রণায় ভুগছিলেন। ১৯৭০-এর দশকের মাঝামাঝি সময়ে তার পিতা তাদের ত্যাগ করে চলে গেলে তারা তার মায়ের উপার্জনে পরিবারটি চলে। ব্লাইজ ৭ বছর বয়স পর্যন্ত জর্জিয়ার স্যাভনায় বেড়ে ওঠেন। পরবর্তী বছরগুলো তিনি জর্জিয়ার রিচমন্ড হিলে কাটান, সেখানে তিনি একটি পেন্টিকোস্টাল গির্জায় গান গাইতেন।
  
  ডিস্কতালিকা
   হোয়াট্‌স দ্য ফোর ওয়ান ওয়ান? (১৯৯২)
   মাই লাইফ (১৯৯৪)
   শেয়ার মাই ওয়ার্ল্ড (১৯৯৭)
   ম্যারি (১৯৯৯)
   নো মোর ড্রামা (২০০১)
   লাভ অ্যান্ড লাইফ (২০০৩)
   দ্য ব্রেকথ্রো (২০০৫)
   গ্রোয়িং পেইন্স (২০০৭)
   স্ট্রংগার উইথ ইচ টিয়ার (২০০৯)
   মাই লাইফ টু... দ্য জার্নি কন্টিনিউস (অ্যাক্ট ওয়ান) (২০১১)
   আ ম্যারি ক্রিসমাস (২০১৩)
   দ্য লন্ডন সেশন্স (২০১৪)
   স্ট্রেংথ অব আ ওম্যান (২০১৭)
  
  তথ্যসূত্র
  
  বহিঃসংযোগ
  
   
   
   
  
  বিষয়শ্রেণী:১৯৭১-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর মার্কিন গায়িকা
  বিষয়শ্রেণী:২১শ শতাব্দীর মার্কিন অভিনেত্রী
  বিষয়শ্রেণী:২১শ শতাব্দীর মার্কিন গায়িকা
  বিষয়শ্রেণী:নিউ ইয়র্ক শহরের অভিনেত্রী
  বিষয়শ্রেণী:নিউ ইয়র্ক শহরের সঙ্গীতশিল্পী
  বিষয়শ্রেণী:মার্কিন চলচ্চিত্র অভিনেত্রী
  বিষয়শ্রেণী:মার্কিন টেলিভিশন অভিনেত্রী
  বিষয়শ্রেণী:মার্কিন নারী র‍্যাপার
  বিষয়শ্রেণী:মার্কিন সোল সঙ্গীতশিল্পী
  বিষয়শ্রেণী:মার্কিন হিপ হপ সঙ্গীতজ্ঞ
  বিষয়শ্রেণী:আপটাউন রেকর্ডসের শিল্পী
  বিষয়শ্রেণী:এমসিএ রেকর্ডসের শিল্পী
  বিষয়শ্রেণী:ক্যাপিটল রেকর্ডসের শিল্পী
  বিষয়শ্রেণী:গেফেন রেকর্ডসের শিল্পী
  বিষয়শ্রেণী:রিপাবলিক রেকর্ডসের শিল্পী
  বিষয়শ্রেণী:গ্র্যামি পুরস্কার বিজয়ী
  বিষয়শ্রেণী:২১শ শতাব্দীর মার্কিন র‍্যাপার
  বিষয়শ্রেণী:মার্কিন হিপ হপ সঙ্গীতশিল্পী
  বিষয়শ্রেণী:২১শ শতাব্দীর মার্কিন সঙ্গীতশিল্পী
  বিষয়শ্রেণী:মার্কিন সমসাময়িক আরঅ্যান্ডবি শিল্পী
  বিষয়শ্রেণী:নিউ ইয়র্ক (অঙ্গরাজ্য)-এর গীতিকার
  বিষয়শ্রেণী:মার্কিন নারী হিপ হপ সঙ্গীতজ্ঞ
  বিষয়শ্রেণী:মার্কিন নারী হিপ হপ সঙ্গীতশিল্পী
title: ম্যারি জে. ব্লাইজ